Banniel Sant Piran eo anv banniel Kernev-Veur . Ur banniel du gant ur groaz wenn eo. Hervez ar vojenn e vije bet dibabet an daou liv gant Piran pa welas staen teuzet o verañ eus ar chailh du en tan en devoa graet. Kement-se a choarvezas, evit doare, pa zizoloas ar staen er VIvet kantved, a-raok bezañ lakaet da sant paeron ar vengleuzerien-staen. Evel-just e oa anavezet ar staen abaoe kantvedoù, ha kaset e veze staen eus Breizh-Veur da Arvorig gant moraerien vrezhon a-raok amzer Julius Caesar.